SA verskerp ebola-skanderingEbola-virus Jeff Radebe, minister van die presidensie, het die media by die parlement in Kaapstad toegespreek ná die kabinet se tweeweeklikse vergadering. Hy het die boodskap aan die media herhaal dat die regering alle nodige maatreëls in plek gestel het om die verspreiding van die siekte, wat tot dusver nagenoeg 5 000 mense se lewens in Wes-Afrika geëis het, te verhoed. “Waarneming by alle plekke van aankoms is verskerp om moontlike ebolagevalle te identifiseer,” het Radebe gesê. Volgens hom het die regering ŉ nasionale taakspan saamgestel indien ebola in die land sou uitbreek, en hy het bevestig 11 hospitale is op bystand as ebola-behandelingsentrums. Klik hier om vorige berigte oor ebola te lees.